***Θουκυδίδου Ιστορίαι***

**Βιβλίο 3. Κεφάλαιο 78**

**Μετάφραση**

Και οι Κερκυραίοι καθώς έκαναν επιθέσεις άτακτα και με λίγα πλοία, δεινοπαθούσαν από την πλευρά τους· οι Αθηναίοι από την άλλη, επειδή φοβήθηκαν τον μεγαλύτερο αριθμό των (εχθρικών) πλοίων και την περικύκλωση, δεν επιτέθηκαν στα πλοία που είχαν παραταχθεί απέναντί τους, ούτε στο σύνολό τους ούτε στο μέσο τους, αλλά αφού έκαναν επίθεση σε μία πτέρυγα βυθίζουν ένα πλοίο. Μετά από αυτά, αφού οι εχθροί σχημάτισαν κυκλική παράταξη, οι Αθηναίοι έπλεαν γύρω τους και προσπαθούσαν να προκαλέσουν σύγχυση. Κι επειδή οι Πελοποννήσιοι που βρίσκονταν κοντά στους Κερκυραίους το κατάλαβαν και φοβήθηκαν μήπως συμβεί αυτό ακριβώς που συνέβη στη Ναύπακτο, σπεύδουν να βοηθήσουν και αφού συνενώθηκαν έκαναν όλα μαζί επίθεση στους Αθηναίους. Εκείνοι άρχισαν να υποχωρούν κωπηλατώντας προς τα πίσω και συγχρόνως ήθελαν τα Κερκυραϊκά πλοία να προλάβουν να καταφύγουν στο λιμάνι, στο μεγαλύτερο δυνατό αριθμό, ενώ αυτοί υποχωρούσαν αργά και οι αντίπαλοι είχαν παραταχθεί απέναντί τους.

Η ναυμαχία λοιπόν τέτοια εξέλιξη είχε και τελείωσε με τη δύση του ηλίου.

**Ασκήσεις**

**1.**Από ποιες κινήσεις των Αθηναίων συμπεραίνουμε την ναυτική τους εμπειρία και τις ηγετικές τους ικανότητες;

**2.**Από ποιες αρετές διακρίνεται ο Νικόστρατος με βάση την τακτική που ακολούθησε ο αθηναϊκός στόλος;

**3.***προσβαλόντες*, *ἐποιοῦντο*, *προκαταφυγεῖν*: να κάνετε χρονική αντικατάσταση.

**4.** Να εξηγήσετε τη σημασία των λέξεων: πλους, απόπλους, διάπλους, παράπλους, περίπλους.